Պորտ Սուդան

Պորտ Սուդան ( Bōr Sūdān), նավահանգստային քաղաք Սուդանի հյուսիսարևելյան մասում՝ Կարմիր ծովի ափին։ Կարմիր ծով անվանումը կրող նահանգի վարչական կենտրոնն է, մեծությամբ՝ Սուդանի երկրորդ բնակավայրը (զիջում է միայն երկրի մայրաքաղաք Խարթումին)։ Բնակչությունը կազմում է 517,338 մարդ՝ 2008 թվականի տվյալներով։ Ունի միջազգային օդանավակայան և ծովային նավահանգիստ, որի միջոցով է իրականացվում երկրի միջազգային առևտրի մոտավորապես 90 տոկոսը, բամբակի, բրդի, կաշվի, գումիարաբիկի, կենդանիների արտահանումը։

Ժողովրդագրություն

Բնակչությունը հիմնականում բաղկացած է սուդանցի արաբներից, ներառյալ տեղաբնիկ բեջա ցեղի մարդկանց, ասիացիների ու եվրոպացիների փոքրամասնություններին։

Քույր քաղաքներ 

  Ջիբութի (քաղաք), Ջիբութի

Կլիմա
Պորտ Սուդանին բնորոշ է անապատային շոգ կլիման՝ չափազանց շոգ ամառներով և համեմատաբար մեղմ ձմեռներով (Köppen climate classification-ի դասակարգմամբ կրում է BWh նիշը)։ Անհրաժեշտ խմելու ջրի մի մասն ստացվում է ծովի ջուրը աղազերծելու միջոցով։ Ձմռանը օդի ջերմաստիճանը հաճախ անցնում է 30, ամռանը՝ 45 աստիճանից։ Տեղումների տարեկան միջին քանակը 76 միլիմետր է։ 1983 թվականի հունվարից մինչև 1984 թվականի հունիս ամիսը՝ շուրջ մեկուկես տարի, ընդհանրապես տեղումներ չեն եղել.:

Պատկերասրահ

Ծանոթագրություններ

Գրականություն 
 Arckell, A. J., UNESCO General History of Africa, History of Darfur 1200-1700 A.D. SNR.
 Encyclopædia Britannica, "Port Sudan" (description), 2007, webpage: EB-PortSudan.

Արտաքին հղումներ 

 Port Sudan, Encyclopædia Britannica

Սուդանի քաղաքներ
Կարմիր ծով նահանգի բնակավայրեր
1905 թվականին հիմնադրված բնակավայրեր
Նավահանգիստներ
Առափնյա բնակավայրեր
Կարմիր ծովի նավահանգիստներ
Սուդանի բնակավայրեր